ประจำเดือนมาวันจันทร์ที่ 17พ.ค. มีsexวันเสาร์ที่ 22 พ.ค. (ประจำเดือนหมดพอดี) ระหว่างทำกิจกรรมพบว่าถุงยางขาดบริเวณปลายถุงยาง (ฝ่ายชายยังไม่เสร็จ) พอรู้จึงรีบไปร้านขายยาเพื่อซื้อยาคุมฉุกเฉินทันที และกินยาภายในประมาณครึ่งชั่วโมงหลังจากทราบว่าถุงแตก เปอร์เซ็นการตั้งครรภ์มีมากน้อยแค่ไหนคะ รู้มาว่าตัวอสุจิสามารถมากับน้ำหล่อลื่นได้ แม้ฝ่ายชายยังไม่เสร็จ กังวลค่ะ
สวัสดีค่ะ การมีเพศสัมพันธ์แต่ถุงยางมีการฉีกขาดนั้น มีโอกาสที่น้ำหล่อลื่นที่มีอสุจิปนก่อนจะมีการหลั่งจริง เล็ดลอดเข้ามาในช่องคลอดและทำให้เกิดการตั้งครรภ์ได้ดังนั้นในกรณีนี้มีข้อบ่งชี้ในการใช้ยาคุมฉุกเฉินเพื่อป้องกันการตั้งครรภ์ โดยกินภายใน 72 ชั่วโมงหลังมีเพศสัมพันธ์ ถ้าได้กินภายในเวลาดังกล่าว กินครบและตรงเวลาตามข้างฉลากกำหนด จะช่วยลดโอกาสตั้งครรภ์ลงไปได้ 80-90% ค่ะควรซื้อชุดตรวจครรภ์ทางปัสสาวะมาตรวจยืนยันอีกครั้ง ให้ผลบวกได้ 10-14 วันหลังปฏิสนธิ หรือไปยืนยันผลที่รพ.อีกครั้ง ไม่จำเป็นต้องรอให้ประจำเดือนขาดหายไปค่ะ